ธปท.รับปีใหม่สำรองเงินสด4แสนล้าน
แบงก์ชาติสำรองเงินสดกว่า 4.27 แสนล้านบาทไว้รองรับช่วงปีใหม่ สร้างความมั่นใจให้ประชาชนไม่ต้องวิตกกังวลจะมีปัญหาการเบิกถอนเงิน
16 ธ.ค. 2553

แบงก์ชาติสำรองเงินสดกว่า 4.27 แสนล้านบาทไว้รองรับช่วงปีใหม่ สร้างความมั่นใจให้ประชาชนไม่ต้องวิตกกังวลจะมีปัญหาการเบิกถอนเงิน 
ธนาคารแห่งประเทศไทยเตรียมสำรองธนบัตรเพื่อรองรับการใช้จ่ายของประชาชนในช่วงวันหยุดยาวในเทศกาลปีใหม่ กว่า 427,000  ล้านบาท ดังนั้นประชาชนไม่ต้องวิตกกังวลว่าจะมีปัญหาในการเบิกถอนเงินในระบบการเงิน      ทั้งนี้คาดว่า ธนาคารพาณิชย์จะมีการเบิกจ่ายธนบัตรในช่วงเดือนธ.ค.นี้ กว่า 260,000 ล้านบาท เพิ่มขึ้นจากช่วงเดียวกันของปีก่อน ประมาณ 5%       ขณะที่ธนาคารพาณิชย์ 7 แห่งเตรียมสำรองธนบัตรไว้ร่วม 182,000 ล้านบาท เพื่ออำนวยความสะดวกในการจับจ่ายใช้สอยซื้อสินค้าและของขวัญให้พ่อแม่พี่น้องและญาติมิตรในเทศกาลปีใหม่ โดยธนาคารพาณิชย์บางแห่งเพิ่มปริมาณสำรองวงเงินมากกว่าปีที่ผ่านมา เนื่องจากเทศกาลปีใหม่เป็นวันหยุดยาวติดต่อกัน 10 วัน ตั้งแต่ 25 ธ.ค. 2553 - 3 ม.ค. 2554     ธนาคารกรุงไทยเตรียมเงินไว้กว่า  45,000 ล้านบาท เพิ่มขึ้น 12% จากปีก่อน ทั้งผ่านตู้เอทีเอ็มและสาขาทั่วประเทศ เช่นเดียวกับธนาคารกรุงเทพ สำรองเงินไว้ 40,000 ล้านบาท รวมถึงสาขาตามห้างสรรพสินค้าด้วย        ขณะที่ธนาคารกรุงศรีอยุธยา จัดวงเงินไว้ 24,000 ล้านบาท เพิ่มขึ้นจากปีที่ผ่านมา 4,000 ล้านบาท ใส่ตู้เอทีเอ็ม 19,000 ล้านบาท และตามสาขา 5,000 ล้านบาท ธนาคารกสิกรไทย เงินสำรองรวม 22,500 ล้านบาท เพิ่มขึ้นจากปีที่แล้ว 500 ล้านบาท